
LOGICĂ 
Forma (sau structura) propozițională 


Exemple: 

1. Toţi studenţii sunt drăgălaşi. 

2. Toţi bursucii sunt pufoşi. 

3. Toţi crocodilii sunt simpatici. 

Propoziţiile 1-3 sunt diferite, dar au elemente constante. 

Forma logică a propoziţiilor 1-3 este "Toţi ... sunt ...'. O altă formă 
logică este: "Dacă ..., atunci ...". Cuvintele de tipul toți, sunt, dacă, atunci 
ş.a.m.d. se numesc constante logice. 

Punctele de suspensie marchează locul unde trebuie inserate 
cuvinte pentru a obţine propoziţii; în locul lor se pot folosi majuscule de 
pe la mijlocul alfabetului: "Toţi F sunt G." Insă în cazul formei logice "Dacă 
...„, atunci ..." este nevoie să se insereze propoziţii; propoziţiile se notează 
cu litere mici de pe la sfîrșitul alfabetului: "Dacă p, atunci q." 


F, G, p, q se numesc variabile propoziţionale (sau variabile logice). 


Forma logică a unei propoziții este dată de constantele logice care 
apar în propoziția respectivă. 

Cele mai uzuale constante logice sunt: toţi, nici unul, unii; nu, şi, 
sau, dacă, dacă şi numai dacă, fiecare, există cel puţin un. 

Literele cu rol de variabile logice nu fac parte propriu-zis din forma 
logică a unei propoziţii. 

Numărul de forme propoziţionale este limitat, spre deosebire de 
numărul propoziţiilor posibile prin diferite combinaţii de cuvinte, care este 
infinit. Corectitudinea logică depinde de forma logică. 


Argumentele 


Există două clase de argumente: deductive şi nedeaductive. 

Într-un argument deductiv, despre concluzie se pretinde că 
decurge cu necesitate din premise. Cu alte cuvinte, într-un argument 
deductiv se pretinde că, dacă premisele sunt adevărate, concluzia nu 
poate fi falsă. 

Într-un argument nedeductiv, despre concluzie se pretinde că 
decurge doar în mod probabil din premise. Cu alte cuvinte, într-un 
argument nedeductiv se pretinde că, dacă premisele sunt adevărate, 
atunci concluzia este doar cu probabilitate. (Ex: Luminile din casă erau 
stinse şi în faţa casei nu era nici o maşină. Prin urmare, probabil că nu era 
nimeni acasă.) 


Argumentele deductive. 
Dacă într-un argument deductiv, pretenţia menţionată în definiţie 


este îndreptăţită, atunci vom spune că argumentul respectiv este valid. 
Cu alte cuvinte, un argument valid este un argument deductiv în care, 


dacă premisele sunt adevărate, atunci concluzia este cu necesitate 
adevărată (nu poate fi falsă). Dacă premisele unui argument deductiv pot 
fi adevărate şi concluzia sa poate fi falsă, atunci argumentul respectiv 
este nevalid. Aşadar, un argument nevalid este un argument deductiv în 
care este posibil ca premisele să fie adevărate, iar concluzia, falsă. 


Exerciţii: 

1. Toţi conferenţiarii universitari sunt cadre didactice. 
Gheorghiu este conferenţiar universitar, 

deci Gheorghiu este cadru didactic. 


Argumentul de mai sus este un argument deductiv valid cu 
următoarea structura logică: 

Toţi F sunt G 

a este F 

a este G 


2. Toţi conferenţiarii universitari sunt bursuci pufoşi. 
Gheorghiu este conferenţiar universitar, 
deci Gheorghiu este bursuc pufos. 


Argument deductiv valid deoarece concluzia decurge din premise! 


3. Toţi conferenţiarii universitari sunt cadre didactice. 
Gheorghiu este cadru didactic, 
deci Gheorghiu este conferenţiar universitar. 


Argument deductiv nevalid, deoarece concluzia nu decurge din 
premise! 

Forma logică a argumentului 3 este următoarea: 

Toţi F sunt G 

a este G 

a este F 


Ştiind că ambele premise ale argumentului 3 sunt adevărate, 
pentru a arăta că argumentul este nevalid trebuie ca, în forma sa logică, 
să înlocuim variabilele logice cu cuvinte aşa încit să obţinem o concluzie 
falsă. lată alte două argumente valide cu aceeaşi structură: 


Toţi crocodilii sunt cadre didactice. 
Gheorghiu este cadru didactic, deci 
Gheorghiu este crocodil. 


Toţi conferenţiarii universitari sunt oameni cu ochi căprui. 
Gheorghiu este om cu ochi căprui, deci 
Gheorghiu este conferenţiar universitar. 


În aceste două exemple, concluzia este falsă, dar şi una din 
premise este falsă, aşadar concluzia decurge din premise şi de aceea 
argumentul este valid. Un alt exemplu: 


Toţi asistenții universitari sunt cadre didactice. 
Gheorghiu este cadru didactic, deci 
Gheorghiu este asistent universitar. 


În acest argument, ambele premise sunt adevărate, dar concluzia 
este falsă. Aşadar, argumentul (construit pe aceeaşi structură cu 
argumentul din exemplul 3) este nevalid. 

Un argument valid are o astfel de formă logică încît nu poate 
conduce de la premise adevărate la o concluzie falsă. Insă forma unui 
argument nevalid poate (nu e obligatoriu) să ducă de la premise 
adevărate la concluzii false. 

Despre un argument care este va/id şi are premisele adevărate se 
spune că este un argument concludent. Dacă cel puţin una din aceste 
două condiţii nu este îndeplinită, argumentul respectiv este neconcludent. 


Argumentele nedeductive 
Acestea pot fi argumente tari (sau puternice) şi respectiv slabe. 


Un argument tare este un argument nedeductiv în care, dacă 
premisele sunt adevărate, atunci concluzia este cu mare probabilitate 
adevărată. 

Un argument este un argument nedeductiv în care, dacă premisele 
sunt adevărate, atunci concluzia este cu o mică probabilitate adevărată, 
sau chiar probabil falsă. 


Observaţie: Argumentele nedeductive admit grade de validitate, 
pe cînd cele deductive nu pot decit să fie valide sau nevalide. 


Despre un argument nedeductiv care este tare şi are premisele 
adevărate se spune că este un argument confirmator. Dacă cel puţin una 
din aceste două condiţii nu este îndeplinită, atunci argumentul respectiv 
este neconfirmator. 

Argumentele deductive valide şi cele nedeductive tari se numesc 


argumente logice corecte. 
Argumentele deductive nevalide şi cele nedeductive slabe se 


numesc argumente logice incorecte. 


Aşadar: 

Prin definiţie, concluzia unui argument concludent este cu 
necesitate adevărată. 

Tot prin definiţie, concluzia unui argument confirmator este 
probabil adevărată. 


Rezumat: 


Argument concludent = argument deductiv valid + premise 
adevărate 

Argument confirmator = argument nedeductiv tare + premise 
adevărate 


Exemplu: 

1. |. L. Caragiale a scris romanul "Pădurea Spînzuraţilor". 

Acest roman este ştiinţifico-fantastic. 

Prim urmare, |. L. Caragiale a scris cel puţin un roman ştiinţifico- 
fantastic. 


Argument deductiv, valid, neconcludent. 


2. În Universitatea Titu Maiorescu sunt înscrişi mai mulţi studenţi 
decit zilele unui an calendaristic. Prin urmare, în această universitate 
există cel puţin doi studenţi care au aceeaşi zi de naştere. 


Argument deductiv, valid, concludent. 


Se numeşte argument eliptic sau entimemă orice argument din 
care lipseşte cel puţin o premisă, sau chiar concluzia. 

Exemplu: Plouă, deci îmi iau umbrela. (Lipseşte premisa: 
"Întotdeauna cînd plouă îmi iau umbrela.") _ 

Argumentele pot fi eliptice de premisă sau de concluzie. In 
argumentele eliptice de premisă se impune, pentru analiză, scoaterea la 
iveală a premiselor lipsă. Cele eliptice de concluzie se folosesc în practică: 
formulezi un argument deductiv valid şi-l laşi pe interlocutor să formuleze 
concluzia. 


Există situaţia specială de concluzie trasă din zero premise; 
aceasta este axioma. (Axiomă = propoziţie care, într-un anumit sistem de 
propoziţii, este luată fără demonstraţii.) 


